Pontypridd

Pontypridd edota Ponty, Galesko udalerri eta komunitate bat da, Rhondda Cynon Taf konderrian. Cardiff hiritik 19 kilometro iparraldera kokaturik dago.

 Geografia 
Rhondda ibaia Taff ibaiarekin bat egiten duen puntuan kokaturik dago. Pontypridd udalerriak 32.700 biztanle baditu ere herrian bertan 2.919 bizi dira (2001eko errolda).

 Historia 
Pontypridd izena Pont-y-tŷ-pridd zen hasiera batean eta euskaraz "buztinezko etxearen ondoko zubia" esan nahi du, izan ere Taff ibaia gurutzatzen duten zubietajko batean baitu jatorria. Zubia 1756an eraiki zuen William Edwardsek.

Herriaren historia ikatza eta burdinarekin estuki lotuta dago. Aurrez nekazal eremu zabal bat baino ez zen, eta ikatz eta burdin meategiak ireki zirenean udalerriko asentamendu handiena Treforest izan zen hasieran. Treforest hainbat garraiobideen elkargunea zen, izenak berak "hiru haran elkartzen diren puntua" esan nahi du. Glamorganshire ubidea erabiltzen zen minerala garraiatzeko eta ondoren Taff Vale trenbideari esker Cardiff, Barry edo Newporteko itsas-portuetara iristen zen.

XIX. mendearen bigarren erdialdean Pontypridden industria ezarri zen eta udalerriko herriburu bihurtu zen.

 Udalerria 
Pontypridd udalerriak honako herri hauek hartzen ditu bere barnean:
 Cilfynydd
 Coedpenmaen (Coed-Pen-Maen)
 Glyntaff (Glyn-Taff)
 Glyncoch
 Graig
 Graigwen & Pantygraigwen
 Hawthorn (Y Ddraenen-Wen)
 Hopkinstown (Trehopcyn)
 Maesycoed (Maes-y-Coed)
 Pontsionnorton (Pont Sion Norton)
 Pontypridd (herriburua)
 Pwllgwaun
 Rhydyfelin (Rhydfelen)
 Trallwn (Trallwng)
 Treforest (Trefforest)
 Upper Boat (Glan-Bad)

 Kirolak 
 Pontypridd RFC (errugbia)
 Pontypridd Town A.F.C. (futbola)

 Kanpo estekak 

Kategoria:Rhondda Cynon Taf konderriko udalerriak